苏辙
用林侄韵赋雪
密雪来何晚，穷冬候欲差。
投空落细米，布地净平沙。
缭绕飞相著，重仍积暗加。
雨微花破碎，风细脚倾斜。
次第来如掺，冥濛堕不讹。
燅鹅吹劲鞴，秀苇拂轻耞。
画字飘还没，团球暖旋窊。
出盐东海若，链石古皇娲。
翻簸腾归骑，纷飘集晚鸦。
庭梅辨红萼，垅麦覆黄芽。
拨砌求新药，寻踪射伏?。
埋楼平尽脊，集树短留槎。
乱下曾何择，平铺欲尽遮。
欺贫寒入褐，恼客重添车。
积素聊成烛，烹甘强试茶。
病僧添晓钵，老令放晨衙。
融液曾何有，鲜明竟不奢。
积多还避并，化早发従畲。
溜滴檐垂箸，行观迳转虵。
谁能相就醉，都市酒容赊。